Slobodno biram svoj životni put

Slušam, slušam i stalno slušam prvo mamu, pa tatu i na kraju baku. Sve što mi kažu, moram napraviti. Moram učiti, svirati i nešto napraviti. To mi nekad dosadi i najradije bih stala i naglas rekla: „NEĆU“ !

Svi ljudi biraju svoje životne putove, pa bih tako i ja. Moj je životni put postati dizajnericom interijera ili fizioterapeutkinjom. Voljela bih raditi i stvarati ono što ja želim, a ne da mi drugi naređuju. Ponekad neki ljudi teško biraju svoje životne putove. Ili su siromašni ili su lijeni, svaki čovjek je drukčiji. Da bih ja ostvarila svoj put, ne smijem biti lijena, nego moram biti uporna i ne smijem lako odustajati.

U početku, kad sam došla na ovaj svijet, uspješno sam prevalila neke dijelove svoga životnog puta. Naučila sam hodati, govoriti, pisati i pjevati. Nadam se da će tako biti i ubuduće.

 Karmen Mesarov, 8. r.